open-index/open-wikipedia-markdown huggingface dataset:
René Fasel

**René Fasel**  (født 6. februar 1950 i Fribourg i Sveits) er en sveitsisk tannlege og tidligere ishockeyfunksjonær og -spiller. Han startet sin ishockey karriere som spiller for HC Fribourg-Gottéron i 1960, ble dommer i 1972 og president i Sveits' ishockeyforbund i 1985. I 1994 ble han valgt til president i Det internasjonale ishockeyforbundet (IIHF) og holdt stillingen frem til 2021. Han ble medlem av Den internasjonale olympiske komité og var den første representanten for ishockey. I 2008 ble han valgt til vintersportrepresentant i IOC hovedstyre.

Som IIHF-president arbeidet Fasel med å knytte et sterkere bånd mellom IIHF og National Hockey League (NHL), verdens mest prestisjefylte profesjonelle ishockeyligaen. I mars 1995 hjalp han til med å forhandle frem en avtale slik at NHL-spillere kunne delta ved Vinter-OL 1998 i Nagano. Senere fremforhandlet han avtaler om NHL-delakelse i Vinter-OL 2002 i Salt Lake City, Vinter-OL 2006 i Torino, Vinter-OL 2010 i Vancouver og Vinter-OL 2014 i Sotsji. Han ble tatt opp i IIHF Hall of Fame i 2021.

Han er samtidig blitt kritisert for å ha hatt et nært forhold til Russlands president Vladimir Putin og Belarus's president Aljaksandr Lukasjenka. Etter Russlands invasjon av Ukraina 2022 iverksatte IIHFs etiske komité en gransking av Fasels forhold til Putin.

## Referanser


## Eksterne lenker
* 
* Sportstannlege og olympiske leker av René Fasel og Paul M. Piccininni
Fredrik Torsteinbø

**Fredrik Torsteinbø** (født 13. mars 1991) er en norsk tidligere fotballspiller.

Han har tidligere spilt for , , Sandnes Ulf og Hammarby.

## Meritter
 **[[Viking FK]]**
* OBOS-ligaen: 2018
*NM-cup: 2019

## Referanser


## Kilder
* NIFS Fredrik Torsteinbø

## Eksterne lenker
*
LGV Perpignan–Figueres

**LGV/LAV Perpignan–Figueres** (fransk: , spansk: )  er en internasjonal jernbanestrekning mellom Perpignan i Frankrike og Figueres i Spania. Den franske delstrekningen er 24,6&nbsp;km, den spanske 19,8&nbsp;km.

Strekningen er del av et prosjekt som skal utvides med en planlagt høyhastighetsstrekning mellom Perpignan og Montpellier i Frankrike, og en høyhastighetsstrekning under anlegg mellom Figueres og Barcelona.

## Linjekart

 

|}

## Referanser
Thomas Bryn

**Thomas Bryn** (født 29. mars 1782 på Kongsberg, død 16. september 1827) var en norsk jurist, embetsmann, eidsvollsmann og stortingsmann.

Bryn var sønn av Thomas Thomassen Bryn (1756–1830) som var *damstiger* (oppsynsmann ved gruve) og bergmusikant ved Kongsberg Sølvverk. I yngre år var han ansatt på stiftskontoret for Akershus, og på kontoret til forsyningskommisjonen. Han tok dansk juridisk eksamen i 1805, og fortsatte som fullmektig hos forsyningskommisjonen i tre år. I 1810 ble han utnevnt til sorenskriver i østre Råbyggelaget, og bodde da på Nes i Herefoss. I 1816 ble han byfut og sorenbirkeskriver i Larvik grevskap.

Til riksforsamlingen på Eidsvoll i 1814 møtte Bryn som utsending fra Råbyggelaget. Han sluttet seg der til unionspartiet. På Eidsvoll tok han sjelden ordet. Han fremmet imidlertid et skriftlig forslag om at bare borgere født av norske foreldre kunne bli embetsmenn, noe som ble avvist. Tilsvarende representerte han Råbyggelaget på det overordentlige Stortinget i 1814 og på Stortinget 1815–16. I 1814 var han sekretær i Lagtinget, og fra 1815 og 16 visesekretær i Stortinget og Odelstinget. Han var da (1815–16) medlem av fire komiteer, bl.a. kirkekomiteen og om kirkelydens forkjøpsrett til sognekirken. Han ble valgt inn på Stortinget i 1827 for Larvik og Sandefjord, og var da sekretær i Stortinget og i kirkekomiteen.

Bryn døde i Larvik høsten 1827.

Bryn skrev dagbok fra  Eidsvoll og denne brukte Henrik Wergeland da han skrev sin konstitusjonshistorie. Bryns bolig i 1814, sorenskrivergården Nes i Herefoss, består i dag som en godt bevart eiendom.

## Referanser


## Kilder
* Kirsten Hellerdal: *Thomas Bryn og skrivergården Nes i Herefoss*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
* Tallak Lindstøl:*Stortinget og Statsraadet 1814-1914*. Kristiania, 1914, digital utgave side 138

## Eksterne lenker
* 
*
Jørgen Breder Faye

**Jørgen Breder Faye** (født 6. juni 1823, død 7. februar 1908) var en norsk handelsmann, bankmann og politiker.

Faye arbeidet som handelsmann på Bryggen inntil han i 1856 ble oppnevnt som direktør av den nylige opprettede Bergens Privatbank, en post han hadde inntil 1903. Han satt i Bergens byråd i mange år og var ordfører i 1862. Han satt tre perioder i Stortinget; 1857–58, 1865–67 og 1868–70.
## Utmerkelser
Faye ble ridder av St. Olavs Orden i 1857, i 1891 fikk han kommandørkorset og
i 1895 ble han kommandør av 1. klasse. Han var også ridder av Nordstjerneordenen.

## Referanser

## Eksterne lenker
*
Sander Bjørnå

**Sander Bjørnå** (født 16. juli 1994) er en norsk fotballspiller som spiller venstre kant i 3 divisjons klubben Lura.  Bjørnå spilte i 2011 på Sandnes Ulf hvor han hadde kontrakt med A-laget og fikk 3 innhopp i Adeccoligaen. I 2012 gikk han til Viking FK, der han spilte for rekrutt laget og junior. Senere pådro han seg jumpers knee. Etter kneskaden kom han aldri skikkelig tilbake, og har siden vært innom klubber som Bryne, Ålgård og Vidar. Før han returnerte til moderklubben Lura.

## Referanser


## Kilder
* NIFS om Sander Bjørnå
Bjarne Henry Henriksen

**Bjarne Henry Henriksen** (1904–1995) var en norsk industriarbeider, avismann og Arbeiderpartiet-politiker. Han var stortingsrepresentant for Aust-Agder i fire perioder, 1954–1969.

Som ungdomspolitiker var han bl.a. formann i Arendal AUF fra 1928 til 1930, formann i Aust-Agder AUF fra 1933 til 1935, og medlem av AUFs landsstyre fra 1933 til 1935. Senere var han også formann i Arendal Arbeiderparti i periodene 1948-1949 og 1970-1971. 

Henriksen hadde også flere verv i kommunestyret i Arendal fra 1934 til 1937 og fra 1945 til 1965, og var bl.a. varaordfører fra 1949 til 1951 og 1951 til 1953. 

## Eksterne lenker
*
Axel Winge

**Axel Winge** (født 21. mai 1827 i Kristiania, død 19. desember 1893) var en norsk politiker og stortingsrepresentant for Høyre. Han ble valgt til Stortinget i stortingsvalget i 1888 og representerte Kristiania, Hønefoss og Kongsvinger i perioden 1889-1890. Han var sønn av Paul Claussøn Winge og Anna Jakobine Gandil. Etter perioden på Stortinget var han kommisjonær på Børsen og konsul. 

Axel Winge fikk med Elisabeth Marie («Betzy») Lasson, barna Per Winge (komponist) og Lizzie Winge (pianist).
## Referanser


## Eksterne lenker
* 
*
Kristin Hatledal

**Kristin Hatledal** (født 14. april 1983 i Stryn) er en norsk historiker, lektor og tidligere langrennsløper.   

Hun har skrevet boka *Kvinnekamp. Historia om norske motstandskvinner* (Samlaget, 2011)
 
## Bibliografi
*

## Eksterne lenker
* Elektronisk versjon av Kristin Hatledals masteroppgave fra UiO 
* Artikkel fra forskning.no om masteroppgaven og prisnomineringen av den
* Forfatterintervju i VG
* Forfatterintervju på NRKs Dagsnytt 18
Smørfisker

:*For sushifisken kalt Smørfisk, se: [[Escolar]]*

se tekst

**Smørfisker** (Stromateidae) er en fiskefamilie bestående av 17 arter i tre slekter av ordenen piggfinnefisker.

Fiskene er utbredt langs kysten av Amerika, Vest-Afrika samt Sør-Asia.

## Arter
* *[[Pampus]]*
** *[[Pampus argenteus]]* (Euphrasen), 1788).
** *[[Pampus chinensis]]* (Euphrasen, 1788).
** *[[Pampus cinereus]]* (Bloch, 1795).
** *[[Pampus echinogaster]]* (Basilewsky, 1855).
** *[[Pampus minor]]* Liu & Li, 1998.
** *[[Pampus punctatissimus]]* (Temminck & Schlegel, 1845).
* *[[Peprilus]]*
** *[[Peprilus alepidotus]]* (Linnaeus, 1766).
** *[[Peprilus burti]]* Fowler, 1944.
** *[[Peprilus medius]]* (Peters, 1869).
** *[[Peprilus ovatus]]* Horn, 1970.
** *[[Peprilus paru]]* (Linnaeus, 1758).
** *[[Peprilus simillimus]]* (Ayres, 1860).
** *[[Peprilus snyderi]]* Gilbert & Starks, 1904.
** *[[Peprilus triacanthus]]* (Peck, 1804).
* *[[Stromateus]]*
** *[[Stromateus brasiliensis]]* Fowler, 1906.
** *[[Stromateus fiatola]]* Linnaeus, 1758.
** *[[Stromateus stellatus]]* Cuvier, 1829.

## Eksterne lenker
* 
*
Escolar

**Escolar** (*Lepidocybium flavobrunneum*) er en benfiskart i familien havgjedder, i gruppen makrellfisker under ordenen av piggfinnefisker. Escolar kalles misvisende for «smørfisk», som er en helt annen fiskefamilie (smørfisker)

Escolar finnes på 200–900 meters dyp i tropiske og tempererte farvann, og kan bli over to meter lang og veie 45 kilo. 

Fisken er populær som matfisk som blant annet sushi. Fisken inneholder opp til 20 % av fettypen voksestere, som er tungtfordøyelige for mennesker, og bør derfor inntas i kun små til moderate mengder for å unngå fettdiare og matforgiftning. Fisken bør behandles slik at fettet fjernes. Fisken har grunnet dette blitt forbudt å selge i Italia og Japan. Mattilsynet i Norge, Sverige og Danmark har kommet med advarsler mot å spise fisken rå.

## Referanser


## Eksterne lenker
* 
* 
* Health Canada – Escolar and Adverse Reactions
Indias Grand Prix 2011

**Indias Grand Prix 2011** var et Formel 1-løp som ble arrangert 30. oktober 2011 på Buddh International Circuit i Greater Noida, Uttar Pradesh, India. Det var være den syttende runden av Formel 1-sesongen 2011, og det første Formel 1-løpet i India.

Løpet ble vunnet av Red Bull-føreren Sebastian Vettel, som ledet løpet fra start til mål, etter å ha startet fra pole position. På andreplass kom Jenson Button i McLaren, mens Fernando Alonso i Ferrari tok den tredje pallplassen.

## Klassifisering
### Kvalifisering

**Noter til tabellene:**
*  - Lewis Hamilton og Sergio Pérez fikk hver en gridstraff på tre plasser for å ha ignorert gulflagg i den første treningsomgangen.
*  - Vitalij Petrov fikk en gridstraff på fem plasser for å ha forårsaket en kollisjon med Michael Schumacher i Koreas Grand Prix. Under Q2 satte Petrov og Jaime Alguersuari identiske rundetider, men Alguersuari gikk videre til Q3 fordi han hadde satt sin rundetid tre minutter før Petrov.
*  - Daniel Ricciardo fikk en gridstraff på fem plasser for å ha byttet girkasse.
*  - Narain Karthikeyan was given a five-place grid penalty for impeding Michael Schumacher during Q1.

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Santiago (Nuevo León)

**Santiago** er en by og en kommune i den meksikanske delstaten Nuevo León. Den ligger like sør for Monterrey, og utgjør en del av denne byens storbyområde. Santiago kommune hadde  innbyggere i 2010, mens selve byen hadde  innbyggere.

Kommunens geografi er prega av at den befinner seg midt i Østlige Sierra Madre, og det er store høydeforskjeller: kommunens laveste punkt er om lag 300 moh, mens den høyeste toppen ligger på rundt  moh. Fossen Cola de Caballo («Hestehalen») er en populær turistattraksjon.

Santiago fikk status som «Pueblo Mágico» i 2006.

## Referanser


## Eksterne lenker
* Kommunens offisielle hjemmeside
* Santiago hos Pueblos México
Singel 24-7

***Singel 24-7*** er en norsk reality-serie som ble sendt på TV3 i 2004. Lasse Hallberg og Rubicon TV stod bak produksjonen, mens Trygve Rønningen var programleder. Konseptet bestod av at 12 single personer, som var på utkikk etter en å dele livet med, skulle flytte inn i et stort hus på Fornebu i håp om å «finne tonen» med noen. Deltakerne ble overvåket døgnet rundt. Premien var 800 000 kroner.

Programmet var TV3s storsatsing våren 2004, men ble ikke den publikumssuksess kanalen hadde håpet på. Premieren ble sett av  og finalen av . Seertallet sank betydelig underveis og seersnittet for hele serien ble på ca 94 000. Programmet fikk terningkast 1 hos Dagbladet.  

Programkonseptet hadde visse likhetstrekk med realityserier som ''Paradise Hotel'' og ''Big Brother''. 

## Om programmet
Programmer bestod av 12 single personer som var på utkikk etter en å dele livet med. 10 av disse bodde parvis mens to utfordrere bodde på hybel. Deltakerne skulle drive en nesten vanlig husholdning. De måtte både gå på jobb om morgenen og gjøre innkjøp hver fredag. Ingen av deltakerne ble stemt ut. Imidlertid kunne seerne hver uke være med på å påvirke hvem deltakerne skulle bo sammen med. Seerne var også med på å påvirke hvilket par som til slutt skulle vinne ved å stemme på sine favorittdeltakere. På torsdager var det direktesendinger hvor to av parene ble splittet ved at hybelboerne byttet plass med to av de andre deltakerne. De to singelutfordrerne fikk hver uke en oppgave hvor de konkurrerte mot hverandre. Den som vant fikk selv bestemme hvem han eller hun skulle bo sammen med. Vinneren fikk også ta med seg sin utkårede på en romantisk date.

Til slutt skulle seerne kåre en vinner.

;Sendinger
Programmet ble sendt alle ukedager kl. 20:00 og hadde en varighet på ca 1 time. På torsdager hadde programmet en varighet på 1 1/2 time, inkluderte 1 time live-sending. Fredagssendingene gikk kl 22:00 og søndagssendingene kl 19:00. På mandager var programmet forlenget med en halvtime, 20.00 – 21.30 der Cecilie Grønli viste mye av det seerne ikke fikk sett i de daglige programmene. Morsomme klipp, tabber osv.

Over 3000 søkte om å få delta i serien.

## Deltakere
*Malin Andersen (23 år, Fredrikstad) **(vinner)**
*Yann Gloux (22 år, Stavanger) **(vinner)**
*Jorun Wisløff (21 / Kristiansand)
*Aleksander Paus (24 / Bærum)
*Anita N Jensen (23 / Husnes)
*Jim Klausen (25 / Tønsberg)
*Malin Moen (21 / Kristiansand)
*Porang Emamdost (24 / Skien)
*Maria Ødemark (25 / Askim)
*Christian Jørgensen (31 / Trøndelag)
*Kristian Eide (24 / Bergen)
*Trude Hagen (26 / Seljord)

## Se også
*Oversikt over norske Reality-TV-serier

## Referanser


## Eksterne lenker
* Hjemmeside (arkivert versjon. Fungerer ikke optimalt)
Jerez de García Salinas

**Jerez de García Salinas** er en by og administrasjonssentrum i Jerez kommune i den meksikanske delstaten Zacatecas. Den befinner seg om lag 56 km sørvest for delstatshovedstaden Zacatecas. Jerez de García Salinas hadde 43&nbsp;064 innbyggere i 2010. Den er en av delstatens viktigste økonomiske og kulturelle sentrum.

Jerez de García Salinas er kjent for sine vakre gårder. I 2007 fikk den status som «Pueblo Mágico» på grunn av stedets tradisjoner, legender og arkitektur.

Byen er oppkalt etter den spanske byen Jerez de la Frontera. I 1952 fikk den tillegget «de García Salinas» til ære for politikeren Francisco García Salinas, som ble født i byen.

## Referanser


## Eksterne lenker
* 
* Jerez hos Pueblos México
Jerez (Zacatecas)

**Jerez** er en kommune i den meksikanske delstaten Zacatecas. Den hadde 57&nbsp;610 innbyggere i 2010. Den grenser til kommunene Fresnillo, Calera, Zacatecas, Villanueva, Tepetongo, Valparaíso og Susticacán. Kommunens administrasjonssentrum er byen Jerez de García Salinas. Det nest største stedet er landsbyen Ermita de Guadalupe.

## Referanser


## Eksterne lenker
* Kommunens offisielle hjemmeside
Medisinsk plaster

**Medisinsk plaster** er en form for administrasjon av legemidler, der et plaster med en aktiv substans festes på huden, slik at substansen absorberes av kroppen den veien. Denne type administrasjon av legemidler har blitt mer vanlig de siste årene, og kan være hensiktsmessig bl.a. når pasienten kaster opp eller av ulike grunner ikke kan ta legemidler i tablettform. En del medikamenter kan det også være mer skånsomt å innta i plasterform enn tablettform.
4. serierunde i Toppserien 2011

**4. serierunde i [[Toppserien 2011]]** ble spilt mandag den 25. april, andre påskedag.
  

## Fakta

## Tabell

Stillingen etter 17. april.

## Eksterne lenker
* Toppserien 2011: Terminliste og resultater  på altomfotball.no
Du Xunhe

**Du Xunhe** (kinesisk: 杜荀鶴, pinyin: *Dù Xúnhè*, født i 846 i Shitai i dagens provins Anhui i Kina, død i 904) var en kinesisk dikter under Tangdynastiet.

Ett av hans dikt er tatt med i 1700-talls-antologien 300 Tang-dikt. Det er blitt oversatt til engelsk av Witter Bynner som «A Sigh in the Spring Palace».

Du Xunhe var sønn av dikteren Du Mu.

## Referanser


## Eksterne lenker
* Du Xunhe poems
De kaldeiske orakler

***De kaldeiske orakler*** er en religiøs tekst fra 100-tallet, av ukjent opphav og bare bevart indirekte gjennom sitater i senere tekster, særlig i nyplatonikernes mange kommentarer til teksten. Teksten er en framstilling av gudeverdenen og de høyere makter, og av menneskets plass i universet. Innholdet er en synkretistisk blanding av nyplatonismen og inntrykk fra persisk og babylonsk tenkning.

Etter navnet skal teksten ha sitt opphav i Kaldea, og i det bysantinske forfatterleksikonet Suda blir teksten tilskrevet «Julian kaldeeren» og hans sønn «Julian Teurgen», som skal ha levd på Marcus Aurelius’ (121–180) tid, og antagelig var fra Syria. Suda omtaler Julian den eldre som «både kaldeer og filosof», men ettersom tilnavnet «kaldeer» i senantikken ble oppfattet som et synonym for *magiker*, kan dette like gjerne referere til seniors allsidige aktiviteter. Ifølge Suda skal junior også være forfatteren av to andre verk, som er tapt: *Teurgika* og *Om de hellige ritene*. Disse to tekstene skal ha vært med tekniske introduksjoner til ulike riter, mens *De kaldeiske orakler* først og fremst skildrer gudene. Det var tilsynelatende også de to Julianene som introduserte den religiøse praksisen teurgi, ideen om at sjelen kunne renses gjennom hellige riter som frigjorde den fra sitt materielle skall, og løftet den opp til en guddommelig forening. 

Gudehierarkiet i *De kaldeiske orakler* er et karakteristisk eksempel på senantikkens religiøse retninger: «ein svært utarbeidd, strengt hierarkisk og til tider utilgjengeleg metafysikk, som ofte rydda scena for særeigne gudomlege vesen som var halvt mytologiske, halvt abstrakte. Videre framheva dei ei kraftig nedvurdering av den materielle eksistensen og ei dualistisk forståing av den menneskelege natur der sjela eller sinnet er sedde som guddomlege element fanga i ein materiell kropp.» I mysteria er gudeverdenen sammensatt av et høyeste prinsipp, utenfor alt. Under denne kommer en annen gud, som er «eit Demiurgisk Sinn. Der den første guden ganske enkelt *tenker* Ideane og den noetiske røynda, er det oppgåva til det Demiurgiske Sinn å forme den noetiske røynda ut frå desse Ideane.» Mellom den ideelle og den utførende guddommen finnes en tredje guddom, en feminin og skapende kraft som er skaperen av de individuelle sjelene. 
 
Nyplatonikerne regnet *De kaldeiske orakler* som et grunnleggende og autoritativt skrift, noe som blant annet kommer til uttrykk i tittelen på verket *Om samsvaret mellom [[Orfeus]], [[Pythagoras]] og [[Platon]] angående De kaldeiske orakler*, et verk som nå er tapt, og som både Proklos og hans lærer Syrianos blir nevnt som forfattere av.

Teksten er oversatt til norsk i antologien *[[Nyplatonismen (bok)|Nyplatonismen]]*, 2010.

## Vitenskapelige utgaver
**Oracles chaldaïques. Avec un choix de commentaires anciens*, forklaringer, gresk tekstedisjon og fransk oversettelse ved Édouard des Places, Paris 1971.

## Referanser
Benjamin-skalaen

**Benjamin-skalaen** (*Benjamin scale*), egentlig Harry Benjamins *Sex Orientation Scale* (S.O.S.), var et forsøk på å klassifisere og forstå ulike typer transvestisme og kjønnsinkongruens hos personer av biologisk hankjønn, utarbeidet av den tysk-amerikanske legen Harry Benjamin. Skalaen var inndelt i syv punkter, med tre punkter for ulike typer transvestisme, tre for kjønnsinkongruens og en for typiske menn. Den var en analogi til Kinsey-skalaen for seksuell orientering. På samme måte som Kinseys forståelse av seksuell orientering, forsto Benjamin kjønnsidentitet og kjønnsuttrykk som et spektrum eller kontinuum med mange variasjoner, og langt flere enn de som var definert i skalaen. Formålet med skalaen var å lege en enkel, rasjonell og klinisk praktisk måte å diagnostisere ulike typer kjønnsinkongruens og skille mellom pasienter som trengte behandling med hormonterapi og/eller kirurgi og de som ikke trengte det.

Benjamin-skalaen som sådan brukes ikke lenger i behandling av personer med kjønnsidentitetsforstyrrelser og regnes i seg selv som foreldet, selv om en del av innsiktene fortsatt er gyldige. Dagens faglige syn skiller seg fra skalaen gjennom at seksuell orientering ikke lenger brukes som et kriterium for diagnostisering eller for å skille mellom former for kjønnsinkongruens, transvestisme eller andre typer kjønnsadferd. Seksuell orientering anses i dag som et separat fenomen uten direkte tilknytning til kjønnsidentitetstematikk. I dag regnes heller ikke fetisjistisk transvestisme som del av kjønnsidentitetsspekteret, men som et separat fenomen.

## Referanser


## Eksterne lenker
* Harry Benjamin's Gender Scale
* The Scale in the Harry Benjamin's book "The Transsexual Phenomenon"
Hormon-substitusjonsbehandling

**Hormon-substitusjonsbehandling** kan vise til
*Hormonterapi (kvinner i overgangsalderen), tidligere kalt hormon-substitusjonsbehandling
*Hormonell behandling av transkjønnede
**Hormon-substitusjonsbehandling (mann til kvinne)
**Hormon-substitusjonsbehandling (kvinne til mann)
Todos Santos (Baja California Sur)

**Todos Santos** er en landsby i La Paz kommune i den meksikanske delstaten Baja California Sur. Den ligger 3 km fra Stillehavet, 81 km fra byen La Paz og 75 km fra Cabo San Lucas. Landsbyen har 5&nbsp;148 innbyggere (2010), og er kommunens nest mest befolka sted.

Det er en rekke fine strender nær Todos Santos, og stedet er et populært turistmål. I 2006 fikk landsbyen status som «Pueblo Mágico».

## Referanser


## Eksterne lenker
*
Trond Nordseth

**Trond Atle Nordseth** (født 1974) er en norsk tidligere fotballspiller fra Sparbu i Steinkjer.

Nordseth startet karrieren i Sparbu og spilte i Steinkjer og Byåsen før han ble solgt til Start etter 1998-sesongen for 1 million, en forholdsvis høy sum den gangen. I Start ble han klubbens toppscorer med 12 mål og var svært delaktig i opprykket i debutsesongen, men klarte ikke helt å innfri i Eliteserien. Etter tre sesonger i Kristiansand gikk han gratis til Romerike da Start slet økonomisk og måtte løse en rekke spillere fra kontrakten. Han har senere spilt i skotske St. Johnstone og Levanger.

## Referanser


## Eksterne lenker
*
Hohensalzburg

**Hohensalzburg** er en borg i Salzburg. Den ligger på høyden Festungsberg over byen. Dette er Europas største festningsanlegg fra det 11. århundre, den største bevarte borgen i Mellom-Europa, og med 950&nbsp;000 besøkende årlig er den Østerrikes best besøkte severdighet utenfor Wien.

## Referanser


## Eksterne lenker
* Offisielt nettsted  på *Salzburger Burgen und Schlösser*
Tapijulapa

**Tapijulapa** er en landsby i Tacotalpa kommune i den meksikanske delstaten Tabasco. Den hadde 2&nbsp;921 innbyggere i 2010. Landsbyen ligger mellom elvene Oxolotán og Amatán. Den var administrasjonssentrum i kommunen fra 1936 til 1938.

Landsbyen har brosteinsbelagte gater og hvitmalte hus med rød takstein. Andre turistattraksjoner i kommunen er hulene Sardinas Ciegas og Cuesta Chica, samt økoparken Kolem-Jaa. I 2010 fikk Tapijulapa status som «Pueblo Mágico».

Navnet Tapijulapa kommer fra nahuatl Tlalpilxoloapan.

## Bilder

Fil:Tapijulapa. Parque.jpg|Sentrum av Tapijulapa
Fil:Tapijulapa.JPG|Gate i Tapijulapa
Fil:Tapijulapa. Iglesia.jpg|Iglesia de Santiago Apostol
Fil:Tapijulapa Sierrra.jpg|Parque Estatal de la Sierra


## Referanser


## Eksterne lenker
*
Gao Shi

**Gao Shi** (kinesisk: 高適, pinyin: *Gāo Shì*, Wade-Giles: *Kao Shih*, født 707 i Jing i Hebei, død 765), var en kinesisk dikter under Tangdynastiet. 

Ett av hans dikt er med i den kjente 1700-tallsantologien 300 Tang-dikt. 

Gao ble sekretær i militæret og hadde en fremgangsrik karriere. 

Gao Shi var en av deltagerne i vinhandlerkonkurransen sammen med Wang Zhihuan og Wang Changling.

## Referanser


## Litteratur
*Wu, John C. H. (1972). The Four Seasons of Tang Poetry. Rutland, Vermont: Charles E. Tuttle Co. ISBN 978-0804801973
Tepoztlán

**Tepoztlán** er en landsby og en kommune nord i den meksikanske delstaten Morelos. Selve landsbyen hadde 14&nbsp;130 innbyggere i 2010, mens hele kommunen hadde 41&nbsp;629 innbyggere. Kommunen grenser til Det føderale distriktet (Milpa Alta) i nord, Tlalnepantla i nordøst, Tlayacapan i øst, Yautepec i sørøst, Jiutepec i sør, og Cuernavaca og Huitzilac i nordvest.

Tepoztlán er et populært turistmål, særlig på grunn av sin nærhet til Mexico by. På en fjelltopp med utsikt over byen ligger det arkeologiske funnstedet El Tepozteco. En annen attraksjon i Tepoztlán er Dominico de la Natividad-klosteret. Landsbyen fikk status som «Pueblo Mágico» i 2002. I 2009 mista den statusen som følge av at den ikke lenger oppfylte krava, men i 2010 ble den tatt opp igjen i programmet.

Navnet Tepoztlán kommer fra nahuatl og betyr «Kobberstedet».

## Referanser


## Eksterne lenker
* 
* Tepoztlán  hos Pueblos México
Vasilij II av Russland

**Vasilij II** (født 1415, død 1462) var storfyste av Moskva fra 1425 til sin død. Han var sønn av Vasilij I og Sofia Vitovtovna.

## Referanser
Capulálpam de Méndez

**Capulálpam de Méndez** er en landsby og en kommune i den meksikanske delstaten Oaxaca. Landsbyen hadde 1&nbsp;318 innbyggere i 2010, mens hele kommunen hadde 1&nbsp;467 innbyggere.

Capulálpam har bevart tradisjonene sine, deriblant musikken og de tradisjonelle medisinene. Den har derfor fått status som «Pueblo Mágico». Landsbyen har en kirke fra 1500-tallet.

«Méndez» i navnet er til ære for den liberale politikeren fra Oaxaca Miguel Méndez Hernández, som samarbeida med Benito Juárez.

## Referanser


## Eksterne lenker
*
Baryancistrus xanthellus

***Baryancistrus xanthellus*** (**L018**, **L081**, **L085**, **L177**, **LDA060**) er en art av harniskmaller i gruppen Ancistrini.
Det er en bunnlevende ferskvannsfisk som finnes i Rio Xingu i Amazonas-vassdraget. Den blir opptil 29,7&nbsp;cm lang SL.
*Baryancistrus xanthellus* er på grunn av sitt spesielle utseende en populær akvariefisk, og har fram til arten ble beskrevet i 2011 gått under forskjellige L-numre, samt det engelske populærnavnet «gold nugget» eller «golden nugget» i akvariehandelen.

## L-numre
De forskjellige L-numrene beskriver forskjellige populasjoner av arten, skjønt L018 og L085 har blitt brukt om samme populasjoner, men fisk hvor L018 har blitt brukt om ungfisk mens L085 har blitt brukt om voksne individer.
* L081 har små prikker.
* L018/L085 har mellomstore prikker.
* L177 har store prikker.
Før arten ble beskrevet rådet det usikkerhet i akvariemiljøet om det var snakk om forskjellige arter eller forskjellige populasjoner av samme art.

## Akvaristikk
*Baryancistrus xanthellus* er en nokså vanlig malle i akvaristikken. De trenger varmt vann (27-31&nbsp;°C) og en del sirkulasjon for å trives, men passer ellers godt i et selskapsakvarium. De er nokså territorielle mot annen bunnfisk, samt mot artsfrender. De bør ha akvarium på minst 120 liter som ungfisk, og gjerne over 300 liter når de er voksne. Denne mallen krever store og regelmessig vannbytter.

## Referanser


## Eksterne lenker
* 
*
Vasilij I av Russland

**Vasilij I** (født 30. desember 1371 i Moskva, død 27. februar 1425 i Moskva) var storfyrste av Moskva og sønn av Dmitrij Donskoj.

## Referanser


## Eksterne lenker
*
Gihon

:*For kilden ved Jerusalem, se [[Gihonkilden]]*
**Gihon** er det bibelske navnet på den andre elven som er nevnt i Første Mosebok Gihon er nevnt som en av fire elver sammen med Tigris (Hiddekel), Eufrat og Pisjon. Disse elvene sies å ha sitt utspring fra enkelt elv i Edens hage. Navnet Gihon (hebraisk: גיחון, *Giħôn*) kan bli tolket som «brister fram», «velter fram».

## Identifisering
Gidhon er beskrevet i Bibelen som «den som renner omkring hele Nubia», Nubia (eller Kusj, avhengig av bibeloversettelsen) kan bli forstått som Etiopia, og etiopiere har tradisjonelt identifisert Gihon med elven Abay (Den blå Nil som har kilde i Tanasjøen) og som sirklet om det oldtidsriket Gojjam. Fra et geografisk standpunkt er dette umulig da to av de andre elvene nevnt, Tigris og Eufrat, flyter ut i Eden. Forskeren Edward Ullendorff har derimot gitt sin støtte til den identifiseringen. Den jødiske historikeren fra 100-tallet, Josefus, forsøkte å identifisere Gihon med elven Nilen.

Gihon har også blitt identifisert med Araxes (dagens Araks), en elv som renner fra Tyrkia og øst mot Kaspihavet. Et annet forslag er at Gihon ikke lenger eksisterer, eller at den har endret sitt løp grunnet Syndfloden.

Arkeologen Juris Zarins identifiserte Gihon med elven Karun i Iran og Kusj med landet til kassitterne.

## Referanser
Menneskeloppe

**Menneskelopper** (*Pulex irritans*) er en art lopper, det vil si blodsugende insekter, som kan leve på mennesker. Arten var utbredt over hele verden før, men den regnes som utryddet i Norge siden 1950 på grunn av større reinslighet. Mennesker kan likevel bli bitt av hønselopper og kattelopper. Rotte- og menneskelopper spredte smittestoffet til svartedauden, en pest som kom til Norge 1349. 

Mennskelopper kan hoppe inntil 30 cm i ett sprang og har blitt brukt i tradisjonelt loppesirkus.

## Se også
* Lopper
* Loppesirkus
* Svartedauden

## Eksterne lenker
*
Jane Lynch

**Jane Lynch** (født 14. juli 1960 i Illinois) er en amerikansk komiker, skuespiller og sanger. Hun har spilt i flere TV-serier og filmer. For rollen som *Sue Sylvester* vant hun en Golden Globe i 2010 for beste kvinnelige birolle i miniserie eller TV-film, en pris hun også ble nominert til året før. For denne rollen vant Lynch i 2010 også Emmy, Satellite Award og Screen Actors Guild Award.

## Filmografi
### Film

### Fjernsyn

### Teater

## Priser og utmerkelser (utvalg)
### Tildelte priser
* 2010: Emmy Awards: Beste kvinnelig birolle i komedieserie – (*Glee*)
* 2010: Golden Globe Awards: Beste kvinnelige birolle i TV-serie (komedie eller musikal) – (*Glee*)
* 2010: People's Choice Awards: Beste ensamble i en TV-serie (komedie eller musikal) – (*Glee*)
* 2010: Screen Actors Guild Awards: Beste ensamble i TV-serie (komedie eller musikal) – (*Glee*)
* 2009: Satellite Awards: Beste kvinnelige birolle i en serie (komedie eller musikal) – (*Glee*)

### Nominasjoner
* 2011: Emmy Awards: Beste kvinnelige birolle i komedieserie – (*Glee*)
* 2011: Screen Actors Guild Awards: Beste kvinnelige skuespiller i TV-serie (komedie eller musikal) – (*Glee*)
* 2011: Screen Actors Guild Awards: Beste ensamble i TV-serie (komedie eller musikal) – (*Glee*)
* 2010: Emmy Awards: Beste kvinnelige gjesterolle i komedieserie – (*Two and a Half Men*)
* 2010: Satellite Awards: Beste kvinnelige birolle i en serie (komedie eller musikal) – (*Glee*)
* 2009: Golden Globe Awards: Beste kvinnelige birolle i TV-serie (komedie eller musikal) – (*Glee*)

## Referanser


## Eksterne lenker
*
Alf Mathisen

**Alf Mathisen** (født 4. desember 1930, død 29. april 2015) var en norsk fotballspiller og -leder.

Mathisen spilte i Lyngdal og Ulf Sandnes før han gikk til Start. Her spilte han resten av sin karriere og var også oppmann i klubben i en årrekke. Han er tildelt Start gullmerke.

Hans sønner Svein og Kåre Petter spilte også for Start, det samme gjorde Sveins sønn Jesper.

## Referanser
Inquiry (filosofitidsskrift)

***Inquiry*** () er et engelskspråklig fagfellevurdert filosofitidsskrift som blir publisert av Routledge i 6 utgaver hvert år. Tidsskriftet ble startet av Arne Næss i 1958. Etter at den britiske filosofen Alastair Hannay flyttet til Norge i 1961, ble Hannay medlem av Inquiry-redaksjonen. Etter hvert ble Hannay tidsskriftets hovedredaktør. På 2010-tallet var Herman Cappelen hovedredaktør for *Inquiry*.

## Referanser
ICIUM

**ICIUM Wonderworld of Ice** ICIUM er en årlig, sesongbasert underholdningspark bygget av is og snø i Levi i Finland. Den første parken åpnet 18. desember 2010. Parken viser frem is- og snøskulpturer på et område på én hektar.

ICIUM er bygd av kinesiske isskulptører fra byen Harbin i Nord-Kina, hvor en årlig internasjonal snø- og isfestival har blitt holdt siden 1963.

Mer enn 10 000 kubikkmeter snø ble brukt under konstruksjonen av den første ICIUM-parken i 2010. Bygningsarbeiderne løftet mer enn 600 kubikkmeter av is fra elven Ounasjoki som ble brukt til å lage skulpturene.

## Hovedattraksjoner

Hovedattraksjonene under sesongen 2010-2011 var: 

***Den kinesiske mur-sklien** – Den største snøkonstruksjonen, 15 meter høy og 80 meter lang. Mer enn 5000 kubikkmeter av snø gikk med til byggingen.
***Helsingfors domkirke** – Den 15 meter høye konstruksjonen var, sammen  med Den kinesiske mur-sklien, av de høyeste under ICIUM.
***Jernbanestasjonen i Helsingfors** 
***Pagode** – Den grønne pagodaen var den høyeste isskulpturen, over 15 meter høy.
***Himmelpalasset**
***Beijings nasjonalstadion**
***Terrakottahær** – Isskulpturer av terrakottasoldater

Folkekunstnere fra Beijing var også til stede under ICIUM for å vise hvordan tradisjonell kinesisk folkekunst som å veve strå, male flasker og jobbe med deig.

## Maskoten til ICIUM
Parken er tematisert rundt eventyrene til en panda ved navn Ming Ming. Besøkende kan følge Ming Ming på hans vei hjem for å finne familien sin.

## Referanser


## Eksterne lenker
* 
* Virtual Finland 360° panoramabilde 
* Visit Finland YouTube video
Donatas Vencevičius

**Donatas Vencevičius** (født 28. november 1973) er en fotballtrener og tidligere fotballspiller fra Litauen.

Vencevičius startet karrieren i Žalgiris Vilnius i hjemlandet der han ble seriemester i 1992 og cupmester i 1991, 93 og 94. Han spilte to sesonger (1997–99) i polske Polonia Warszawa før han gikk til FC København der han ble seriemester i 2001. Vencevičius hadde deretter et kort opphold i Start i 2002, en sesong som endte med nedrykk. Senere har han spilt i svenske GIF Sundsvall og maltesiske Marsaxlokk før han la opp i 2007.

Vencevičius er nå trener for polske Wigry Suwałki og assistenttrener for , der han også fikk 33 kamper som spiller.

## Referanser


## Eksterne lenker
*
Skyggesiden

***Skyggesiden*** (originaltittel: *Svinalängorna*) er en svensk dramafilm fra 2010 regissert av Pernilla August. Filmen er basert på Susanna Alakoskis roman *[[Svinalängorna]]*. Hovedrollen spilles av Noomi Rapace.

*Skyggesiden* var Sveriges bidrag til Oscar-gallaens pris for beste fremmedspråklige film. I 2011 ble den tildelt Nordisk råds filmpris.

## Handling
Filmen følger den unge kvinnen Leena, som sammen med sine finske foreldre bosatte seg på lille plassen Fridheim i Ystad på 60-tallet, en plass befolket hovedsakelig av innvandrerfamilier og lavinntektsmottakere, som av kommunen etterhvert fikk kallenavnet *Svinalängorna* («Svinebrakkene»). Etter Leenas mørke oppvekst, preget av mishandling og alkoholisme i hjemmet, har hun slitt med de vonde minnene. 

I en alder av 34 blir hun en morgen rett før jul oppringt av et sykehus i hjembyen, som kan fortelle at hennes mor ligger for døden. Lena finner ut at hun for første gang i livet blir nødt til å konfrontere moren. For å kunne gå videre i livet, må hun ta et oppgjør med den vonde fortiden.

## Rolleliste (utvalg)

* Noomi Rapace – Leena
* Ola Rapace – Johan
* Tehilla Blad – Leena som barn
* Ville Virtanen – Kimmo Moilanen
* Alpha Blad – Marja
* Outi Mäenpää – Aili Moilanen
* Junior Blad – Sakari Moilanen

## Referanser


## Eksterne lenker
*
Paul Aklestad

**Paul Andreas Jetmundsen Aklestad** (født 18. desember 1837, død 21. mai 1924) var en norsk lærer, bonde og politiker som representerte Venstre på Stortinget fra 1889 til 1909.

Paul Aklestad var født på Aklestad i Hjørundfjord i nåværende Ørsta kommune.

Paul Aklestad gikk i lære 6 uker en vinter hos klokker Lars Olaus Strømme på gården Haukås i Ørskog, for å bli lærer, og ble deretter tilsatt som lærer i Hjørundfjord fra 1854. Han arbeidet som omgangsskolelærer til 1863.  I årene 1863 til 1871 drev han bnr 2 på Kvistad. I 1871 fikk han kjøpe farsgarden på Aklestad fra den eldre broren Ingebrigt.

Paul Aklestad kom tidlig med i herredsstyret i Hjørundfjord kommune. I åren 1866 til 1910 var han medlem i herredsstyret, og ordfører i Hjørundfjord i årene 1870-1898.

Han hadde også ellers stor respekt hos sine sambygdinger, og ble brukt i alle slags tillitsverv. Han var for eksempel formann og kasserer i Hjørundfjord Sparebank fra opprettelsen i 1880 til 1889.
Paul Aklestad ble valgt inn på Stortinget fra Romsdals Amt i 1889, og ble gjenvalgt 6 ganger deretter, og satt på Stortinget til 1909. 

## Referanser


## Litteratur
* Ivar Grøvik: *Hjørundfjordboka Kultursoga II*, Ørsta kommune 1977
* Lars Strømme og Ragnar Standal: *Hjørundfjordboka Band V Gard og ætt*, Ørsta kommune 1993

## Eksterne lenker
*
Simeon av Russland

**Simeon av Moskva** (russisk: Симеон Иванович) med tilnavnet **Simon den stolte** [*Gordij*] (født 7. november 1316 i Moskva, død 27. april 1353) var storfyrste av Moskva og Vladimir.

Han var av rurikidenes slekt. 

## Liv og virke
### Delingen av Ivan Is arveland
Simeon var den eldste sønnen til Ivan I. Etter farens død fikk Simeon, likesom hver av hans brødre og som Ivans enke, hver sin fjerdedel av Fyrstedømmet Moskva. Til Simeons arvedel var imidlertid alle de viktigste byene: Moskva, Mozjajsk og Kolomna, og dessuten storfyrsteverdigheten over Vladimir. Mulige familiestridigheter unnvek han ved en fordragelig regulering med sine lillebrødre. Slik gav de avkall på å utøve overhøyhet over sine områder; de beholdt imidlertid alle inntekter derfra. 

### Storfyrste
Etter å ha blitt storfyrste av Moskva (1340) fikk Simeon tillatelse fra den Gyldne horde å innta den fyrstelige tronen i Vladimir (1341), men Moskva forble riktets hovedstad. I sin utenrikspolitikk orienterte han seg rundt Horden og førte kamp mot Litauen (felttoget til Smolensk i 1351). Hans felttog mot Torzhok (1341) styrket hans makt i Novgorod og la grunnen til Moskvas senere ødeleggelse av republikken.

### Pesten
Svartedauden var kjent i det som i dag er det sørlige Russland og i Ukraina så tidlig som i 1346. Den rammet Skandinavia i 1349, Pskov i begynnelsen av 1352 og Novgorod i august 1352; ved årets utgang var, fortelles det, to tredjedeler av Pskov døde. Det samme mønsteret gjentok seg i Litauen og i det nordøstlige Rissland. 

I 1353 ankom pestsykdommen Moskva. Den tok livet av metropolitanerkebiskop Theognostus, Simeon, hans to sønner, og hans bror Andrej som bare overlevde Simeon med seks uker. Før sin død rakk han å innsette Aleksius som metropolitten av Moskva, etter den pestdøde Theognostus, og sikret sin enke økonomisk. Simeons testamente anses som den første bruk av papir i Russland; tidligere var det pergament som ble benyttet. 

Simeon er begravet i Arkhangelskkatedralen i Kreml. Kort forut for sin død hadde han avlagt klosterløfte.

## Referanser


## Litteratur
* Jeremiah Curtin: *The Mongols in Russia*, Adamant Media Corporation, 2002
* Nikolaj Karamzin: *Istoria gosudarstva rossiyskogo* (*История государства российского*), bd. 4 ckaspitel 10, 1815 
* A. N. Mouravieff: *A History of the Church of Russia*, Kessinger Publishing, 2004
Kaori Icho

**Kaori Icho** (伊調 馨 Icho Kaori, født 13. juni 1984) er en japansk bryter som bryter i fristil i 58- eller i 63-kilosklassen. Hun representerte Japan under Sommer-OL 2008 der hun tok gullmedaljen. Hun har også gull fra samme klasse under Sommer-OL 2004.
Per 18. august 2016 er hun den eneste kvinne som har vunnet individuelle gullmedaljer i fire etterfølgende olympiske leker.

Per 2016 er hun tidobbel verdensmester i 58- og 63-kilosklassen.

Hun er søsteren til Chiharu Icho.

## OL-medaljer
*  2004  Athen - **Gull** i bryting, fristil 63 kg damer -  Japan
*  2008  Beijing - **Gull** i bryting, fristil 63 kg damer -  Japan
*  2012  London - **Gull** i bryting, fristil 63 kg damer -  Japan
*  2016  Rio de Janeiro - **Gull** i bryting, fristil 58 kg damer -  Japan

## Referanser

## Eksterne lenker
*
Marek Lemsalu

**Marek Lemsalu** (født 24. november 1972 i Pärnu) er en tidligere fotballspiller fra Estland.

Lemsalu spilte i Tallinna Sport og Flora Tallinn i hjemlandet og tyske Mainz 05 før han dro til Norge, hvor han spilte i Strømsgodset, Start (2001) og fire sesonger (2002–05) i Bryne før karrieren ble avsluttet i Levadia Tallinn i hjemlandet.

I perioden 1992–2007 spilte han 86  og scoret tre mål.

Han er far til artisten Liis Lemsalu

## Referanser

## Eksterne lenker
*
Im Dong-hyun

**Im Dong-hyun** (født 12. mai 1986) er en sørkoreansk, profesjonell bueskytter. Hans beste internasjonale resultat kom da han representerte Sør-Korea i Sommer-OL 2008 i Beijing, der han tok gull i lagkonkurransen sammen med Lee Chang-hwan og Park Kyung-mo.

I rangeringsskytingen i sommer-OL 2012 satte han ny verdensrekord individuelt med 699 poeng. Han hadde selv den gamle rekorden med 696 poeng. I tillegg satte det sørkoreanske laget ny verdensrekord for lag, med 2087 poeng. Laget bestod av Dong-hyun, Kim Bubmin og Oh Jin-hyek. De slo den tidligere verdensrekorden med 18 poeng.

## Referanser


## Eksterne lenker
*
Viktor Ruban

**Viktor Hennadijovytsj Ruban** (ukrainsk Віктор Геннадійович Рубан; født 24. mai 1981) er en ukrainsk, profesjonell bueskyter. Hans største internasjonale resultat da han representerte Ukraina under Sommer-OL 2008 i Beijing, der han tok gull individuelt foran Park Kyung-mo og Bair Badenov.

## Referanser


## Eksterne lenker
* 
* 
* 
*
Svinalängorna

***Svinalängorna*** er en bok av Susanna Alakoski. Den kom ut i 2006 og fikk Augustprisen samme år. I 2007 ble den oversatt til finsk av Katriina Savolainen, under tittelen *Sikalat*.

Langfilmen *[[Skyggesiden]]*, i regi av Pernilla August, hadde premiere høsten 2010. Filmen vant Nordisk råds filmpris 2011.
DS «Thyra» (1901)

**DS «Thyra»** var et lasteskip bygget av Stavanger Støberi & Dok som byggenummer 39. Hun ble levert til reder William Hansen i oktober 1901. Skipet hadde flere eiere frem til hun ble hugget i Hamburg i 1955.

## Historie
* 1901:	Oktober: Levert som DS «Thyra» for William Hansen, Bergen
* 1916:	22. desember: Oppbrakt av den tyske ubåten UC-70 på reise Cardiff, Storbritannia – Porto, Portugal med kull. Tatt til havn nær Ferrol, Spania
* 1917:	Februar: Levert tilbake til eier, og satt i fart
* 1924: Solgt til A/S D/S Kongshaug Rederi, (M. H. Kongshavn & Sønner), Haugesund og omdøpt DS «Kongshaug»
* 1934: 22. oktober: Grunnstøtte ved Siglufjord, Island, Kondemnert, men senere brakt flott og solgt til Kaupfelag Eyfirdinga, Akureyri, Island
* 1935: Solgt til Utgerdarfjelag Kea, Island og omdøpt «Snæfell»
* 1940: April: Skadet i et angrep i Kristiansand
* 1941: Solgt til Werner Haclin, Björneborg, Finland, omdøpt «Riitta H»
* 1944: August. Internert i tysk havn. Satt i fart under tysk flagg.
* 1945: Tilbakelevert eier.
* 1952: Solgt til Cia. Maritima Bernardo, S. A., Puerto Limon, Costa Rica. Omdøpt «Willy»
* 1955: Sendt til Hamburg, Tyskland for hugging.

## Kilder
*

*Skipsforlis www.skipet.no
*Erling Jensen: *Stavanger Støberi & Dok*, 2008 ISBN 9788292309568
* Stavanger Støberi & Dok

## Eksterne lenker
* Stavanger Støberi & Dok
Scott Vernon

**Scott Malcolm Vernon** (født 13. desember 1983 i Manchester i England) er en engelsk fotballspiller som fra sesongen 2010-2011 spiller for Scottish Premier League-klubben Aberdeen.

## Referanser


## Eksterne lenker
*
Carol Huynh

**Carol Huynh** (født 16. november 1980) er en canadisk bryter som bryter i fri-stil i 48-kilosklassen. Hun representerte Canada under Sommer-OL 2008 der hun tok gullmedaljen.

## Eksterne lenker
*
Koshaer

**Koshaene** (også skrevet *kosa*, sanskrit कोश, IAST: kosa), vanligvis gjengitt som «kappe» eller «lag»,  er fellesbetegnelsen på de fem lagene av uvitenhet som dekker Atman, eller Sjelen, ifølge vedantisk filosofi. De blir ofte framstilt som lagene i en løk.

De fem lagene (pancha-kosas) er antydet i fjortende vers av Atmabodha. Fra ytterst (grov) til innerst (nær Atman, fin) er de:

#Annamaya kosha: føde, næring
#Pranamaya kosha: luft og pust
#Manomaya kosha: sinn, tanker, ønsker
#Vijnanamaya kosha: visdom, intellekt, (Vijnana)
#Anandamaya kosha: eufori, transcendental lykke (Ananda)

Ifølge Vedanta defineres en vis mann som den som kan skille mellom selvet og koshasene, som er ikke-selv.

## Referanser
Bjørn Bandlien

**Bjørn Bandlien** (født 1972) er en norsk sakprosaforfatter og professor i historie ved Universitetet i Sørøst-Norge. Han tok hovedfag ved Universitetet i Oslo (1998) og ble dr.philos. samme sted (2005). Han har middelalderhistorie som sitt spesialfelt.

I 2012 utgav han en biografi om dronning Eufemia. 
Han ble tildelt Sverre Steen-prisen for 2012. Ifølge juryen fikk han den for sin «biografi om Olav Kyrre og for sin artikkelserie i Klassekampens spalte *Kringla Heimsins*, som også resulterte i bokutgivelsen Sagaspor»

## Bibliografi
* Bjørn Bandlien *Eufemia: Oslos middelalderdronning* (biografi) 2012 ISBN 9788282650397
* Bjørn Bandlien : «Sexuality in Early Church Laws in Norway and Iceland», i Per Andersen, Mia Münster-Swendsen og Helle Vogt (red.): *Law and Private Life in the Middle Ages. Proceedings of the Sixth Carlsberg Academy Conference on Medieval Legal History*, København: DJØF Forlag, 2011, s. 191-204. ISBN 9788757421590
* Bjørn Bandlien : *Olav Kyrre*, Oslo: Spartacus/Saga Bok forlag, 2011. ISBN 9788243005839
* Stylegar, Frans-Arne og Bjørn Bandlien: *Sagaspor: Kulturhistoriske fortellinger fra vikingtid og middelalder*, Oslo: Andresen & Butenschøn, 2010, ISBN 9788276942453
* Bjørn Bandlien : «Muslims in Karlamagnús saga and Elíss saga Rósamundar», i Agneta Ney, Henrik Williams og Fredrik Charpentier Ljungqvist (red.): *Á austrvega. Saga and East Scandinavia. Preprint papers of The 14th International Saga Conference, Uppsala, 9th-15th August 2009*, Gävle: Gävle University Press, 2009, s. 85-91. ISBN 9789197832908
* Bjørn Bandlien og Gunnar W. Knutsen: «Kjetterinkvisitorer i Norge», *Historisk Tidsskrift*, bd. 87, nr. 3, 2008, s. 433-450
* Bjørn Bandlien : *Strategies of passion: Love and marriage in Medieval Iceland and Norway*, Turnhout: Brepols, 2005. ISBN 2503521630

## Referanser


## Eksterne lenker
Balchenfjella

**Balchenfjella** er et fjellparti i den østlige delen av fjellmassivet Sør-Rondane i Dronning Maud Land. Fjellpartiet ligger øst for Byrdbreen og høyeste punkt måler 2820 moh.

Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet er oppkalt etter  flypioneren Bernt Balchen (1899–1973) som i 1929 gjennomførte den første flygningen til Sørpolen med Richard E. Byrd.

## Se også
*Oberstbreen
*Mount Balchen

## Referanser




## Eksterne lenker
*
Anvendt psykologi

**Anvendt psykologi** er bruken av psykologiske teorier for å løse praktiske problemer i samfunnet, eksempelvis innen områder som psykisk helse, ledelse, utdannelse, helse, produktdesign, ergonomi og jus. Psykologi anses opprinnelig som en samfunnsvitenskap, men har i det 20. århundre fått en rekke praktiske anvendelser på ulike områder av samfunnet. Anvendt psykologi omfatter bl.a. disipliner som klinisk psykologi, organisasjonspsykologi og rettspsykologi. I tillegg har en rekke psykologiske disipliner anvendte underdisipliner (eks. anvendt sosialpsykologi).

Anvendt psykologi går tilbake til William Stern. I dag har de forskjellige anvendte områdene av psykologien spesialisert seg videre i hver sin retning i en slik grad at anvendt psykologi ikke lenger kan forstås som et enhetlig fag, men bare som et paraplybegrep. Psykologifaget deles i dag som regel i to hovedgrupper, teoretisk psykologi (dvs. psykologi som samfunnsvitenskap) og anvendt psykologi, hvor sistnevnte består av mange ulike disipliner og profesjoner.
Ligurisk

**Ligurisk** kan peke til:

* Ligurisk (oldtidsspråk), språk talt av oldtidens ligurere.
* Ligurisk (romansk)
Andreas Fjeldstad

**Andreas Fjeldstad** (født 8. juni 1992) er en norsk fotballspiller som er målvakt. Han spilte tidligere for Lillestrøm, i 2012 klubbløs og 2013 Lørenskog Idrettsforening.

Fjeldstad var målvakt på LSKs juniorlag, men da Stefán Logi Magnússon måtte stå over en kamp på grunn av rødt kort, ble Fjeldstad valgt fremfor andremålvakten da han fortsatt var juniorkeeper. Fjeldstad fikk sin debut for LSKs A-lag mot Viking på Åråsen 3. juli 2011. Han stod hele kampen. Lillestrøm vant forøvrig 2-1. Fjeldstads kontrakt med LSK gikk ut etter 2011 sesongen. I 2013 spiller han for Lørenskog Idrettsforening i 2. divisjon avdeling 4.

## Referanser


## Eksterne lenker
*